Kulula-voorval: Vrou haar werk kwyt | Maroela Media
Alochna Moodley. Foto: Via Twitter
SMC Pneumatics in Midrand, Alochna Moodley (26) se werkgewer, het dié week bevestig dat sy die trekpas gekry het.
Kevin O'Carroll, die maatskappy se besturende direkteur, het in 'n kort verklaring gesê SMC se maatskappye wêreldwyd het 'n zero-toleransie-beleid oor rassisme. "Met betrekking tot die onlangse gebeure: Die werknemer werk nie meer vir SMC Suid-Afrika nie," lui die verklaring.
SMC Suid-Afrika wou nie verder kommentaar lewer oor die aangeleentheid nie.
Moodley is verlede week van die vlug verwyder nadat 'n man wat langs haar gesit het opgemerk het dat sy die k-woord op haar selfoon gebruik om na die vlieënier te verwys. Dié fluitjieblaser, eerwaarde Solomuzi Mabuza, het die lugwaardin in kennis gestel en veiligheidspersoneel het haar verwyder.
Moodley het ná die voorval aan die Sowetan erken dat sy die k-woord in 'n teksboodskap gebruik het, maar voorgehou sy het dit uit frustrasie gedoen aangesien die vlug laat was, iemand op die vlug dronk was en 'n ander persoon heeltyd gesnuif het. Sy het erken dit was 'n fout, maar het gesê die verwysing na die k-woord het in 'n private boodskap gestaan en Mabuza het haar privaatheid geskend deur op haar foon te kyk.
Daar is nie duidelikheid oor die jongste verwikkelinge in Kulula se ondersoek na die voorval nie. 'n Woordvoerder vir die lugredery kon nie Vrydagmiddag bereik word nie.
Die Ahmed Kathrada-stigting, wat vroeër gesê het dat hy met die fluitjieblaser in kontak sou tree om te besluit of stappe teen Moodley gedoen moet word, kon ook nie onmiddellik vir kommentaar bereik word nie.
Een van die dae gaan mense ook vervolg word oor wat hulle in die privaatheid van hul slaapkamers doen en sê. Hierdie voorval is absoluut belaglik.
Absoluut belaglik! Kan nie glo wat ek lees nie?
Soos ek dit sien is hier 'n tendens wat sy kop uitsteek hier. Dit wil voorkom asof maatskappye polities korrek wil wees maar niks doen om die groot rasistiese aanstoot van regering en EFF se kant aan te spreek nie. Vat die klein individue aan en score politieke punte vir watse rede ookal. ……
hoe pateties is die mensdom. Sy was nie in diens van haar werk tydens die voorval nie. Sy was in haar privaat hoedanigheid op die vlug. wens ek was in die posisie om haar 'n werk aan te bied. Die mensdom het regtig niks om met hulle tyd te maak nie. hou hulle besig met kinderagtigheid